Da duminsa: Jam'iyyun siyasa 43 sun janye takararsu a Kano, sun goyi bayan Ganduje ▷ Legit.ng
Da duminsa: Jam'iyyun siyasa 43 sun janye takararsu a Kano, sun goyi bayan Ganduje
16 days ago 1698 views by Sani Hamza Funtua
- Sama da jam'iyyun siyasa arba'in da ukku ne a jihar Kano suka fito fili suka bayyana goyon bayansu ga Dr Abdullahi Umar Ganduje
- Yan takarar ta bakin Ambassador Ibrahim Gayasun bukaci daukacin magoya bayansu da su fito kwansu da kwarkwatarsu domin zaben APC a ranar Asabar mai zuwa
- Shugaban APC na jihar ya ce Ganduje ya kasance mai kishin demokaradiyya da kuma siyasa ba da gaba ba, wanda kuma ya kasance mai son zaman lafiya
Sama da jam'iyyun siyasa arba'in da ukku ne a jihar Kano suka fito fili suka bayyana goyon bayansu ga dan takarar jam'iyyar APC, Dr Abdullahi Umar Ganduje a ranar Alhamis, domin ba shi damar zarcewa a zaben gwamnoni da za a gudanar a ranar Asabar, 9 ga watan Maris.
Gaya ya ce: "Mun janye takararmu tare da goyon bayan takarar gwamna Ganduje domin ba shi damar kammala ayyukan ci gaba da ya fara a jihar, da nufin bunkasa tattali da walwalar al'ummar jihar."
KARANTA WANNAN: Zaben gwamnoni: Yadda takardun rubuta sakamakon zabe suka bace a Delta
Da ya ke jawabi a wajen taron, shugaban jam'iyyar APC Alhaji Abdullahi Abbas ya ce gwamnan jihar ne ya shirya taron karin kumallon domin girmama 'yan takarar gwamnan jihar na jam'iyyun da suka janye takararsu, musamman a wannan gabar da ake fuskantar zaben gwamnoni da na 'yan majalisun tarayya.
Ya ce wannan babban ci gaba ne saboda irin hakan bai taba faruwa ba a baya, yana mai cewa: "Ban taba ganin irin wannan lamari ba inda tan takarar gwamna zai gayyaci wasu yan takarar gwamna daga wasu jam'iyyu zuwa yin lifiya tare da shi ba, kuma a cikin mutuntawa."
Ya ce Ganduje ya kasance mai kishin demokaradiyya da kuma siyasa ba da gaba ba, wanda kuma ya kasance mai son zaman lafiya.
A jawabinsa, gwamnan jihar Abdullahi Umar Ganduje ya bayyana cewa dalilin gayyatar 'yan takarar gwamnan zuwa gwamnatin jihar shine samar da dai-daito a tsakanin jam'iyyun siyasa a jihar domin kara kauna da dakon zumunci a tsakaninsu.
2018 WAEC time table MTN transfer code How to write application letter Army ranks Nairabet codes
Yanzu-yanzu: Bamu taba jin dadin shugaban kasa irinka ba - Shugaban NLC (Hotuna)